
Tā te Taki-Whaikaha i te Aroturuki 
o te UNCRPD 
Ōku Wheako, Ōku Mōtika: 
Kā Tautoko me kā Ratoka
Pūroko 4 - Oraka Whaimana (Enabling Good Lives)
Whakarāpopototaka Kiteka me kā Tohutohu










Whakarakatira te tākata, 
ahakoa ko wai, ahakoa nō hea.

[bookmark: _790jyhgoxo4o][bookmark: _hhp65r5d7ugx]I te tau 2021, nā te Tari Whaikaha Haumi (Disabled People's Organisations Coalition, DPO Coalition) a DBI i tono ki te kōkiri i kā aroturuki taki-whaikaha i te pai o tā te Kāwanataka o Aotearoa whakatinana i te Kawenata a te Kotahitaka o kā Whenua o te Ao mō kā Tika Takata ā te Huka Hauā (United Nations Convention on the Rights of Persons with Disabilities, UNCRPD) ki Aotearoa nei. Ko kā tautoko me kā ratoka whaikaha (Disability supports and services, DSS) tērā i tohua hai kaupapa aroturuki. I tēnei hurihaka o te aroturuki, i whai wāhi mai kā whaikaha me ō rātou whānau, aiga, kaitautoko tata anō ki te rakahau mō Oraka Whaimana (Enabling Good Lives, EGL) me te pāpātaka mai o ōna mātāpono e waru ki ruka i te DSS. 

Nā te rōpū aroturuki taki-whaikaha kā rarauka i kohikohi mā kā uiui, kā aroka rōpū, me te rāraki pātai ā-motu. Ko kā kiteka ka whakatakotohia i tēnei pūroko he aro pū ki kā tirohaka me kā wheako o te EGL, tērā i tuari mai ai i kā uiui ki kā kaiārahi rākai whaikaha, me kā aroka ā-rōpū EGL, i te taha o kā whaikaha me ō rātou whānau.

1.2 Kiteka Rakahau Matua
1.2.1 He tikaka noho
Ko kā kaiārahi whaikaha i whai wāhi ki te hoahoa o EGL ka mea mai ko ōna mātāpono hai whakaū, hai tikaka noho mā kā whaikaha, ō rātou whānau, aiga, tari ratoka; otirā hai mahere ārahi mā kā tari.
1.2.2 Taki-Whaikaha, taki-hapori
I kaha kā kaiuru ki te whakahirahira i a EGL kia mātua taki-whaikaha, kia hoahoa-mahitahi ki te hapori whaikaha me te rākai tūmatanui. Nā te riro mā te whaikaha e taki ka whai kaha kā mātāpono, ka wero i kā whakaaro hahani mō te whaikahataka, otirā, he whakawhanake hapori. Ko te ara o te hoahoa i a EGL hai tauira mō te whakatauākī whaikaha - 'Mō mātou, mā mātou, e ai ki a mātou'

1.2.3 Whakawhanake whanaukataka, whakawhanake hapori
I kaha kā kaiārahi rākai whaikaha ki te whakahirahira i te kaha o te whanaukataka hai paearu akitu mō EGL. Ko ētahi hui hapori i kā rohe he whai hua, he tukaka haumaru e whai wāhi mai ai kā tākata whaikaha me ō rātou whānau ki te wero, ki te hono tahi, me te mahitahi hai hapori. I mea mai kā kaiuru he tohu whakahirahira te pūtahitaka e renarena ai te taukaea whanaukataka, me te whakakanohitaka, otirā he wero tērā i ōna wā. Tērā anō te āhuataka o te whakawhanaukataka koirā ko te whakapā atu ki kā poari ā-rohe me te pōhiri i kā kaimahi tūmatanui ki kā hui EGL. Heoti anō, ka arahina ana kā hui e kā kaimahi kāwanataka, ka horokukū kā kaiuru kia māoriori te hono atu, me te ārahi i tēnei mea i te whakawhanake hapori.

1.2.4 Haumitaka
I whai whakaaro kā kaiuru ki te pai o te pāpātaka o tā te kāwanataka haumi ki EGL. I rokohia tēnei i kā mahi whakawhanake hapori mā te whakawhanake o kā wāhi tauira EGL me kā tukaka taki-whaikaha. Tērā te whakahau a kā kaiuru kia ū tonu kā haumitaka.
1.2.5 He Pāroko mō EGL
I puta i kā kaiuru te āwakawaka tērā ētahi whaikaha kāore i whakamōhiotia mō EGL. Ahakoa i te kōkirihia a EGL i ētahi rohe, kāore tonu ētahi whaikaha i mōhio. I kā rohe korekore ana he EGL, iti noa kā mōhiohio o kā whaikaha, korekore rānei he mōhiohio. Heoti, kā kaiuru kāore anō kia whai wāhi atu ki a EGL, ekari i mārama ki te kaupapa, tērā te pīraki kia whai wāhi atu ā tōna wā. Heoti anō, ko te anamata o EGL e rehurehu ana i ruka i tā te Kāwanataka whakatū i tōna hora ā-motu.
1.2.6 Wheako EGL
I mihi kā kaiuru ki te whakapaitaka ake o te tukaka aromatawai matea, waihoki, ko tā rātou mō te haka o mua he aroka-tarepa. Heoti anō te tukaka EGL ko whakapai ake he aro kē ki kā moemoeā me te whakaahei i kā whaikaha me ō rātou whānau ki te whakapuaki i ō rātou hiahia e whai oraka mai ai rātou. Ko tā kā kaiuru i whai wāhi mai ki te tahua EGL ko te whakamārama mai i te pai noa atu o te oraka. I pēnei ai he pīkore nō te tahua, he kohika whirika anō hoki. Heoti anō, tērā ētahi mānukanuka mō te tono whakaaetaka ki te whakapau i taua tahua mō kā momo mea, otirā te mana o ētahi kaihonohono ki te whai wāhitaka mai o kā tākata ki aua tautoko me aua rauemi.
1.2.7 Kā Āwakawaka mō EGL
I puta i ētahi kaiuru kā āwakawaka mō te koretake o te haereka toutaka o te tauira tahua EGL, he kore i mārō kā tautoko o ia rā, ka mutu ko te kore o ētahi tari tautoko, ratoka whaikaha i mārama ki kā mātāpono EGL. Ko tā ētahi kaiuru kāore i whakatinanahia kā mātāpono EGL i tōna ao, waihoki, kāore i whakatinanahia kā matea motuhake o tōna hapori whaikaha.
1.3 Kā Tohutohu
Nei koa kā tohutohu ā kā kaiuru:
· Kia takina he ara taki-kāwanataka whānui ki te whakaū me te whakatinana i kā mātāpono EGL me ōna anō ara.
· He whakapiki i te tahua kāwanataka, he whakapiki rauemi hoki mō te EGL, otirā mō te whakawhanake hapori.
· He whakawhanake i kā tukaka aroturuki taki-whaikaha, i kā tukaka arotake pakari kia mārama ai mēnā rānei, pēhea rānei te pai o te whakatinanahia o EGL i te hapori.
· He whakawhanake he pūnaha aropā-ki-te-aropā kumanu hai whakapakri mai i kā whaikaha ki te whakamahi i te ara o EGL.

